
Кыргыз Республикасынын Улуттук статистика комитети



Инвестиция статистикасы бөлүмү

Басылма мурунку жылдарга салыштырганда 2025-ж. инвестициялык жана курулуштук ишмердикти мүнөздөгөн, аларга кыскача методологиялык түшүндүрмөлөрдү берген негизги статистикалык маалыматтарды жана Улуттук статистика комитетинин              2027-ж. карата басылмаларынын графигин камтыйт. Жылына бир жолу чыгарылат. 

Бул басылманын маалыматтарынын акыркы жаңыланган күнү: 2026-ж. сентябрь.

Пайдалануучулар расмий статистиканын маалыматтарын жана  тиешелүү метамаалыматтарды пайдаланууда алардын булагына шилтеме берүүгө  милдеттүү («Расмий статистика жөнүндө» Мыйзамдын 30-беренеси). 
Басылмада шарттуу белгилер кабыл алынды:

-
кубулуш болгон эмес;

...
маалымат жок;

0,0
анча чоң эмес өлчөм.

Жыйынтыктын кошулган суммалардан бир аз айырмасы, алардын тегеректелиши менен түшүндүрүлөт.

Басылманын электрондук версиясы колдонуучулар үчүн Улутстаткомдун расмий сайтында http://www.stat.gov.kg/kg/publications/sbornik-investicii-kyrgyzskoj-respubliki дареги боюнча жеткиликтүү, ошондой эле тиркелген QR коду менен да пайдаланууга болот.

Улуттук статистика комитетинин башка негизги басылмалары
“Кыргызстан цифраларда”
Ыкчам маалыматтардын негизинде өлкөнүн 2025-ж. социалдык-экономикалык абалын мүнөздөөчү негизги көрсөткүчтөр мурдагы жылдар менен салыштырылып берилди. Калк, анын иш менен камсыз болушу жана жашоо деңгээли, ошондой эле экономиканын реалдуу секторунун айрым тармактарынын абалы жөнүндө маалыматтарды камтыйт. 

“Кыргыз Республикасынын статистикалык жылдыгы 2021-2025”
Жалпы республика жана анын региондору боюнча такталган маалыматтарга негизделген кеңири маалыматтарды камтыйт. Калк, анын иш менен камсыз болушу жана жашоо деңгээли жөнүндө маалыматтар берилди. Улуттук эсептер тутуму, республиканын чарба жүргүзүүчү субъекттери, чакан жана орто ишкердик, инвестициялар жөнүндө маалыматтар камтылды. Экономиканын реалдуу секторунун айрым тармактарындагы абал чагылдырылды. Тышкы экономикалык ишмердик тышкы сооданын көлөмү, экспорт жана импорт тууралуу маалыматтар менен берилет.

“Кыргызстандагы туризм 2021-2025”
Кыргыз Республикасындагы туризмдин өнүгүшү жөнүндө маалыматтар, анын ичинде келүүчүлөр, туристтерди жайгаштыруу каражаттары, ушул кызмат көрсөтүүлөргө карата баалардын жана тарифтердин көлөмү ж.б. маалыматтар берилет. 

“Кыргыз Республикасындагы чакан жана орто ишкердик 2021-2025”
Чакан жана орто ишканалардын, дыйкан (фермердик) чарбаларынын жана жеке ишкерлердин ишмердиктеринин негизги экономикалык көрсөткүчтөрү боюнча статистикалык маалыматтар берилет.

“Кыргыз Республикасындагы чет өлкөлүк инвестициялары бар ишканалардын    ишмердиги 2021-2025” 
2025-ж. чет өлкөлүк инвестициялары бар ишканалардын ишмердигинин негизги экономикалык көрсөткүчтөрү боюнча кыскача талдоолор жана статистикалык маалыматтар мурунку жылдарга салыштырылып берилет.

“Кыргыз Республикасынын улуттук эсептери 2021-2025”
Улуттук эсеп тутумундагы көрсөткүчтөрдү түзүүнүн жана өз ара байланышуунун принциптери, негизги түзүмдөрү жана алардын айрым компоненттери баяндалат, республиканын ички дүң продуктун өндүрүү, түзүү, бөлүштүрүү жана пайдалануу жөнүндөгү жалпыланган маалыматтарды камтыган эсеп тутуму берилет.
"Ресурстар-Пайдалануу" таблицалары 2024-ж.
Статистикалык бюллетени  Кыргыз Республикасынын экономикасындагы товарлардын жана кызмат көрсөтүү агымдарын чагылдыруучу Улуттук эсептер системасынын методологиялык принциптери жана стандарттарына ылайык  иштелип чыккан "Ресурстар-Пайдалануу" таблицаларын камтыйт.
“Кыргыз Республикасынын өнөр жайы 2021-2025”
Басылмада 2025-ж. өнөр жайдын жалпы республика боюнча өнүгүшүн мүнөздөөчү негизги көрсөткүчтөр мурдагы жылдарга салыштырылып берилди. Продукциялардын айрым түрлөрүнүн республика жана аймактар боюнча өндүрүлүшү жөнүндө маалыматтар берилет.

“Кыргыз Республикасынын айыл чарбасы 2021-2025” 
2025-ж. республиканын айыл чарбасынын негизги тармактарынын абалын мүнөздөгөн статистикалык маалыматтар мурунку жылдарга салыштырып берилет.

“Кыргыз Республикасындагы инвестициялар 2021-2025”
2025-ж. республиканын инвестициялык жана курулуш ишмердиги боюнча статистикалык маалыматтар мурунку жылдарга салыштырып берилет.

“Кыргыз Республикасынын керектөө рыногу 2021-2025” 
Республикадагы жана анын региондорундагы ички сооданын абалы жөнүндө статистикалык маалыматтар, ошондой эле аларга методологиялык түшүндүрмөлөр берилет. 
“Кыргыз Республикасынын маалыматтык-коммуникациялык технологиялары
 
2021-2025”
Жалпы республика жана анын региондору боюнча юридикалык жактардын маалыматтык-коммуникациялык технологияларынын абалын жана пайдаланылышын талдоону камтыйт. Тиркемелерде экономикалык ишмердиктин түрлөрү жана менчик формалары боюнча МКТнын абалы тууралуу толук маалыматтар берилет.  
“Кыргыз Республикасынын ишканаларынын финансысы 2021-2025” 
Экономиканын реалдуу жана финансы секторундагы ишканалардын финансылык көрсөткүчтөрүнүн кыскача талдоосун камтыйт. Тиркемелерде кеңири маалыматтар жана аларга методологиялык түшүндүрмөлөр берилет.
“Кыргыз Республикасынын тышкы жана өз ара соодасы 2021-2025” 
Товарлардын тышкы жана өз ара соодасы, кызмат көрсөтүүлөрдүн соодасы, импорт жана экспорт бааларынын  индекстери, валюталар курсу жөнүндө статистикалык маалыматтарды камтыйт. Тиркемелерде кеңири статистикалык маалыматтар жана аларга методологиялык түшүндүрмөлөр берилет.

“Кыргыз Республикасынын демографиялык жылдыгы 2021-2025”

Республиканын административдик-аймактык бөлүнүшү, калктын санынын, жаш курактык жана улуттук курамынын өзгөрүшү, анын республиканын аймагында жайгашуусу, төрөлүү жана өлүм, никелешүү жана ажырашуу, миграция тууралуу маалыматтарды камтыйт.

“Кыргыз Республикасынын калкынын жашоо деңгээли 2021-2025”
Улутстатком тарабынан үй чарбаларга жыл сайын өткөрүлүүчү изилдөөлөргө ылайык, кедейчилик көрсөткүчтөрүнүн, калктын кирешелеринин жана чыгымдарынын, тамактануунун энергетикалык баалуулугу жөнүндө маалыматтардын талдоосун камтыйт. Калкты социалдык жактан камсыздоо жөнүндө маалыматтар көрсөтүлдү. Тиркемелерде кеңири статистикалык маалыматтар жана аларга методологиялык түшүндүрмөлөр берилет.

“Иш менен камсыз кылуу жана жумушсуздук”
Басылма 2025-ж. өткөрүлгөн үй чарбалардын бюджеттерине жана жумушчу күчүнө интеграциялык тандалма изилдөө жүргүзүүнүн жыйынтыктары боюнча даярдалды. Жумушчу күчү, аймактар, жынысы, билим деңгээли, экономикалык ишмердиктин түрлөрү, иштеген жумушу ж.б. боюнча бөлүштүрүлгөн иштеген жана иштебеген калк жөнүндө маалыматтарды камтыйт. 

“Кыргыз Республикасынын аялдары жана эркектери 2021-2025”
Калктын саны жана түзүмү, жашоо узактыгы, оорулар, билим берүү, экономикалык ишмердиктин түрлөрү боюнча жумуштуулук, башкаруу органдарындагы өкүлчүлүк жөнүндө маалыматтар гендердик аспектте берилет.
“Кыргыз Республикасынын айлана-чөйрөсү 2021-2025”
Жыйнакта жаратылыш ресурстарынын абалын, ага экологиялык таасир этүүнүн көрсөткүчтөрүнүн, ошондой эле аны коргоо боюнча жүргүзүлгөн иш-чараларды мүнөздөгөн маалыматтар камтылат.

Кириш сөз

 
«Кыргыз Республикасындагы инвестициялар 2021-2025» басылмасы мурунку жылдарга салыштыруу менен 2025-ж. республикадагы инвестициялык жана курулуштук ишмердиктин калыптанган тенденциясынын кыскача талдоо камтыйт.

Басылма жалпысынан республикадагы жана региондордогу инвестициялар жана курулуштар боюнча кеңири статистикалык маалыматтарды, аларга кыскача методологиялык түшүндүрмөлөрдү камтыган тиркемелер жана Улуттук статистика комитетинин 2027-ж. карата басылмаларынын графиги менен толукталган.

Негизги капиталга инвестициялардын жана подряддык иштердин көлөмү боюнча маалыматтар учурдагы анык баа менен жүргүзүлдү, өсүү (төмөндөө) темпи салыштырма баа менен эсептелди.

Басылма Улуттук статистика комитетинин инвестиция статистикасы бөлүмүнүн кызматкерлери тарабынан даярдалды.  

I. Кыргыз Республикасынын инвестиция жана курулуш 

ишмердигинин абалы жөнүндө
1. Инвестициялык ишмердик 

2025-жылы финансылык эмес активдерге инвестициялардын көлөмү 355,9 млрд сомду түзүп, 2024-жылга салыштырмалуу 10,8 пайызга, ал эми 2021-жылга салыштырмалуу                  2,1 эсеге көбөйдү. 
Беш жыл аралыгында финансылык эмес активдерге инвестициялардын негизги көлөмү ички каржылоо булактарынын эсебинен каржыланып келген (инвестициялардын жалпы көлөмүнүн 73 пайыздан 84 пайызга чейинкиси) (1-график). Мында 2025-жылда ички инвестициялардын түзүмүндө ишканалардын жана уюмдардын, ошондой эле калктын каражаттарынын үлүшү басымдуулук кылган (70,1 пайыз) (2024-жылы – 68,1 пайыз,               2023-жылы – 72,4 пайыз, 2021-жылы – 84,5 пайыз). Муну менен катар республикалык бюджеттин каражаттарынын үлүшү 2021-жылдагы 8,3 пайыздан 2025-жылы 33,2 пайызга чейин көбөйгөн.
    Тышкы инвестициялардын түзүмүндө талданып жаткан мезгил аралыгында өздөштүрүлгөн инвестициялардын негизги көлөмү чет өлкөлүк кредиттердин жана түз чет өлкөлүк инвестициялардын эсебинен камсыздалган. Алсак, 2025-жылы алардын үлүшү 88,4 пайызды, 2024-жылы – 75,5 пайызды, 2023-жылы – 70,5 пайызды, 2021-жылы – 83,4 пайызды түзгөн. Ошол эле учурда чет өлкөлүк гранттардын жана гуманитардык жардамдын үлүшүнүн өсүшү байкалган: 2021-жылдагы 21,2 пайыздан 2023-жылы 29,5 пайызга, 2024-жылы                24,5 пайызга чейин өскөн. Ал эми 2025-жылы мурунку жылга салыштырмалуу, тескерисинче, анын үлүшү 1,8 эсеге төмөндөгөн..
1-график: Финансылык эмес активдерге багытталган инвестициялардын 

                      каржылоо   булактары боюнча бөлүнүшү

(финансылык эмес активдерге багытталган инвестициялардын жалпы көлөмүнө карата пайыз менен)

 Акыркы беш жылдын ичинде финансылык эмес активдерге багытталган инвестициялардын түзүмүндөгү эң чоң салыштырма салмакты (92 пайыздан 95 пайызга чейин) негизги капиталга жумшалган инвестициялар ээлеген.

2025-жылы негизги капиталга инвестициялардын көлөмү 336,5 млрд сомду түздү (машиналар, жабдуулар, транспорт каражаттары жана башка жаңы негизги фонддорду сатып алууга жумшалган каражаттарды кошкондо). Бул 2024-жылга салыштырмалуу 12,0 пайызга, ал эми 2021-жылга салыштырмалуу 2,2 эсеге көбөйдү.

Талдоо жүргүзүлгөн мезгил ичинде негизги капиталга инвестициялардын салымдардын түрлөрү боюнча түзүмүндө олуттуу үлүштү (41 пайыздан 48 пайызга чейин) турак жай эмес имараттарды жана курулмаларды курууга багытталган инвестициялар түзгөн (2-график). Графиктен көрүнүп тургандай, 2025-жылы турак жай эмес имараттарды жана курулмаларды курууга багытталган инвестициялардын үлүшү 2024-жылга салыштырмалуу 32,6 пайызга, ал эми турак жай имараттарын курууга багытталган инвестициялардын көлөмү 16,4 пайызга өскөн.
2-график: Негизги капиталга өздөштүрүлгөн салымдардын түрлөрү боюнча
                     инвестициялардын түзүмү

(негизги капиталга өздөштүрүлгөн инвестициялардын жалпы көлөмүнө карата пайыз менен)
[image: image6.wmf]2025



В

49,0

%

А

36,6

%

С

14

,4

%

С - Машиналар, жабдуулар, аспап

[image: image7.wmf]2024









B

41,3%

A

35,3%

C

23,4%

А - Турак жайлар

B - Турак жай эмес имараттар жана курулуштар

                                
Чет өлкөлүк инвестициялардын келип түшүү агымы (чыгып кетүү агымын эсептебегенде)  2025-ж. 8,4 млрд. АКШ долларын түздү, бул 2024-ж. караганда 21,9 пайызга, 2021-ж. караганда 33,3 пайызга көбөйгөн. Беш жылдын ичинде келип түшкөн чет өлкөлүк     инвестициялардын көлөмүндөгү эң көп үлүштү башка инвестициялар ээлеп, алардын үлүшү 84 пайыздан 87 пайызга чейин болгон. 

2025-жылы тике чет өлкөлүк инвестициялардын келип түшүү көлөмү (чыгып кетүү агымын эсептебегенде) 1 310,8 млн. АКШ долларын түздү, бул 2024-ж. салыштырмалуу 27,3 пайызга жана 2021-ж. караганда 1,3 эсеге көбөйгөн (3-график).

Муну менен бирге, тике чет өлкөлүк инвестициялардын негизги көлөмү (85,7 пайызы) кайра иштетүү өндүрүшүнө, пайдалуу кендерди казуу ишканаларына, дүң жана чекене соодага,  ошондой эле финансылык ортомчулук жана камсыздандыруу чөйрөсүнө   багытталган (2024-ж. – 86,3 пайызды, 2021-ж. - 58,3 пайызды түзгөн). 

2024-ж. салыштырмалуу пайдалуу кендерди казуу ишканаларына (2,2 эсеге), кайра иштетүү өндүрүшүнө (1,8 эсеге), ошол эле убакта финансылык ортомчулук жана камсыздандыруу чөйрөсүнө багытталган инвестициялардын көлөмү, тескерисинче, (21,3 пайызга), дүң жана чекене соодага (2,2 эсеге) багытталган инвестициялардын көлөмү төмөндөдү.  
3-график: Тике чет өлкөлүк инвестициялардын келип түшүү динамикасы

          (2021=100)

2025-жылы КМШдан тышкаркы өлкөлөрдөн тике чет өлкөлүк инвестициялардын келип түшүү көлөмү 2024-жылга салыштырмалуу 1,7 эсеге көбөйдү, бул негизинен Индиядан, Бириккен Падышалыктан (Улуу  Британиядан), Нидерланддан, Түркиядан жана Кытайдан келип түшкөн тике чет өлкөлүк инвестициялардын көбөйүшүнүн эсебинен камсыздалды.

КМШ өлкөлөрүнөн келип түшкөн тике чет өлкөлүк инвестициялардын келип түшүү көлөмү 2024-ж. салыштырмалуу 25,2 пайызга кыскарды, бул негизинен Россиядан, Азербайжандан жана Өзбекстандан келип түшкөн тике чет өлкөлүк инвестициялардын азайышынын эсебинен болду. 

2025-жылы негизги инвестор өлкөлөр Кытай (келип түшкөн инвестициялардын жалпы көлөмүнүн 47,5 пайызы), Россия (13,9 пайызы), Казакстан (9,3 пайызы), Түркия (9,1 пайызы) жана Нидерланд (5,4 пайызы) болуп саналды.

2025-жылы республиканын экономикасына келип түшкөн тике чет өлкөлүк инвестициялардын дээрлик бардык көлөмү (86,4 пайызы) Бишкек ш., Чүй, Жалал-Абад жана Нарын облустарынын ишканаларына багытталган.  

2024-жылга салыштырмалуу тике чет өлкөлүк инвестициялардын көлөмүнүн өсүшү Жалал-Абад, Нарын, Ысык-Көл, Ош жана Чүй облустарында, 2021-жылга салыштырмалуу Талас облусунан башка, бардык региондордо белгиленди. 
2. Курулуш ишмердиги

2025-жылы республикада жалпы мамлекеттик жана республикалык маанидеги узундугу 494,0 чакырым автомобиль жолдору, облустук жана жергиликтүү маанидеги 119,3 чакырым автомобиль жолдору, айыл чарбасындагы чарба ичиндеги 223,4 чакырым жолдор, 46 көпүрө, чыңалуусу 10/4 кВ болгон 156 комплекттүү трансформатордук көмөкчордону, чыңалуусу 0,4 кВ болгон 231,2 чакырым электр берүү линиялары, 6–20 кВ – 291,9 чакырым, 35 кВ жана андан жогору – 114,2 чакырым электр берүү линиялары, жалпы кубаттуулугу 21,2 МВА болгон гидроэлектр станциялары жана чакан гидроэлектр станциялары пайдаланууга берилди. 
Узундугу 42,7 чакырым селге каршы коргоо курулмалары, 231,4 чакырым жээкти бекемдөөчү курулмалар, 34,2 чакырым сугат каналдары курулуп, 10,5 миң гектар аянттагы 
жерлерди сугаруу, 5,60 миң гектар аянттагы жерлердин суу менен камсыз болушун жакшыртуу боюнча иштер жүргүзүлдү. Ошондой эле тармактарынын узундугу 167,5 чакырым болгон газдаштыруу объектилери, 612,2 чакырым суу түтүктөрү, 19,5 чакырым канализациялык тармактар, 5,5 чакырым жылуулук тармактары пайдаланууга берилди. Аянты 0,50 миң чарчы метр болгон күнөсканалар, бир жолку сактоо сыйымдуулугу 3,0 миң тонна картошка, жашылча жана мөмө-жемиш сактоочу кампалар, 31,7 миң канаттуу орунга эсептелген канаттууларды өстүрүүчү жайлар, жылына (сезондо) 100 тонна кубаттуулуктагы тузсуз суу балыктарын өстүрүүчү көлмөлөр ишке киргизилди. Калай рудаларын казып алуу, товардык бетон, шагыл жана майда таш, чопо кирпич, тротуар плиткалары, асфальт-бетон, курулуш максаттары үчүн гипстен жасалган буюмдар (плиталар, барактар ж.б.), тигүү буюмдары, сыра, эт, сүттөн жасалган толук ассортименти бар продукциялар, өсүмдүк майы, катуу түрдөгү сүт жана каймак өндүрүү боюнча кубаттуулуктар, ошондой эле курама тоют өндүрүүчү цехтер, картошка, жашылча жана мөмө-жемиш сактоочу кампалар жана башка объектилер пайдаланууга берилди.

Ошондой эле 7 дарыкана, 110 соода ишканасы, 34 коомдук тамактануу ишканасы,              17 административдик имарат, 141 спорттук-ден соолукту чыңдоочу мекеме (стадиондор, аянтчалар, корттор), 10 парк жана сквер жана башка объектилер пайдаланууга берилди.
2025-ж. негизги капиталга өздөштүрүлгөн инвестициялардын көлөмү 388 млрд. сомдон ашты, бул 2024-ж. караганда 22,1 пайызга жана 2021-ж. салыштырмалуу 3,2 эсеге көбөйгөн.

Беш жылдын ичинде негизги фонддорду ишке киргизүү негизинен жеке менчик формасындагы ишканалар тарабынан жүргүзүлдү - жалпы ишке киргизилгендердин көлөмү 76 пайыздан 88 пайызга чейин. Муну менен бирге, 2025-ж алардын жалпы көлөмү  195,5 млрд. сомду (2024-ж. – 200,5 млрд. сом.) түзгөн.

2025-жылы 2024-ж. салыштырмалуу калктын жан башына эсептегенде негизги капиталга инвестициянын көлөмү көбөйдү. 2024-жылы бул көрсөткүч 38,0 миң сомду түзсө, 2025-ж. ал 53,0 миң сомго чейин көбөйгөн (4-график)
4-график: Негизги капиталга өздөштүрүлгөн инвестициялардын өзгөрүү 

                     динамикасы

                         (калктын жан башына карата, миң сом)

Беш жылдын ичинде негизги капиталга инвестициялардын жалпы көлөмүнүн 17 пайыздан 30 пайызга чейинки бөлүгү каржылоонун тышкы булактарынын эсебинен каржыланган, алар негизинен кен казып алуу жана кайра иштетүүчү өнөр жай объектилерин курууга, электр энергиясы, газ, буу жана кондицияланган аба менен камсыздоо (жабдуу), ошондой эле транспорт ишмердигине жана жүктөрдү сактоого багытталган.
2025-жылы өздөштүрүлгөн инвестициялардын транспорт ишмердиги жана жүктөрдү сактоого (17,0 пайызы), пайдалуу кендерди казып алуу (инвестициялардын жалпы көлөмүнүн 7,9 пайызы), кайра иштетүү өндүрүшүнүн (5,9 пайызы), электр энергиясы, газ, буу жана кондицияланган аба менен камсыздоо (жабдуу) (5,7 пайызы), билим берүү  тармагына (3,4 пайызга)  ошондой эле турак жай курулушуна (43,4 пайызы) багытталган.
Негизги капиталга инвестициялардын жалпы көлөмүндөгү эң чоң үлүш Бишкек ш. (32,1 пайыз), Жалал-Абад облусуна (20,8 пайыз), Ысык-Көл облусуна (14,7 пайыз) жана Чүй облусуна (10,0 пайыз) туура келди  (5-график). Ошол эле учурда, бул аймактардын негизги капиталга инвестициялардын жалпы көлөмүндөгү үлүшү 2024-ж. салыштырмалуу                       2,4 пайыздык пунктка өссө, ал эми 2021-ж. салыштырмалуу 2,5 пайыздык пунктка азайган. 
5-график: Аймактар боюнча негизги капиталга инвестициялардын көлөмү

         (негизги капиталга инвестициялардын жалпы көлөмүнө карата пайыз менен)

Республикада акыркы беш жыл ичинде жалпы аянты 7,8 млн. чарчы метр болгон 72,7 миң батир/үй пайдаланууга берилди. 2025-жылы жалпы аянты 1,9 млн. чарчы метр турак жай менен 15,4 миңге батир/үй пайдаланууга берилди, бул 2024-ж. караганда 17,8 пайызга, ал эми 2021-ж. караганда 1,4 эсеге көбөйдү. 

2025-жылы инвестициялардын жалпы көлөмүндөгү турак жай курулушуна сарпталган каражаттардын үлүшү 39,1 пайызды түзүп, 2024-ж. салыштырмалуу 0,4 пайыздык пунктка жана 2021-ж. салыштырмалуу алардын үлүшү 1,4 пайыздык пунктка көбөйгөн.

2025-жылы шаар жерлеринде салынган турак үйлөрдүн үлүшү 60,2 пайызды түздү, 2024-ж. салыштырмалуу 3,3 пайыздык пунктка жана 2021-ж. салыштырмалуу 18,9 пайыздык пунктка көбөйдү.

2025-жылы калктын 1 000ине алгандагы турак үйлөрдү ишке киргизүүнүн көрсөткүчү 252,4 чарчы метрди (2024 -ж. – 217,9 чарчы метр, 2021-ж. – 196,2  чарчы метр) түздү.

2025-жылы ишке киргизилген турак үйлөрдүн негизги үлүшү Бишкек шаарына (жалпы көлөмдүн 33,3 пайызы) туура келди, анда 617,0 миң чарчы метр ишке киргизилген, ал эми Жалал-Абад облусуна – 17,6 пайызы же 325,6 миң,  Чүй облусуна – 11,7 пайызы же 217,0 миң чарчы метр жана Ош облусуна – 11,0 пайызы же 203,7 миң чарчы метр жана Ош ш. – 11,6 пайызы же 215,3 миң чарчы метр туура келди.

2024-жылга салыштырмалуу Талас облустунан кошпогондо, ал эми 2021-ж. салыштырмалуу Ысык-Көл, Нарын жана Чүй облустарын кошпогондо, турак үйлөрдү ишке киргизүү көпчүлүк региондордо көбөйдү.

Турак жай курулушун каржылоодогу олуттуу үлүшү  (анын ишке киргизүүнүн жалпы көлөмүндөгү 73,7 пайызы) калкка туура келет. Жеке турак үйлөрдү курууга сарпталган каражаттардын эсебинен 2025-ж. жалпы аянты 1,4 млн чарчы метр болгон 9,7 миң үй курулган, бул 2024-ж. караганда 21,8 пайызга жана 2021-ж. салыштырмалуу 1,3 эсеге көбөйдү.
2025-жылы республика боюнча курулган жеке турак үйлөрдүн  орточо аянты, 2024-ж. салыштырмалуу 10,1 чарчы метрге, 2021-ж. 25,2 чарчы метрге көбөйүп, 140,5 чарчы метрди түздү. Курулган жеке турак үйлөрдүн эң чоң аянты Бишкек (204,8 чарчы метр) жана Ош шаарларына (167,8 чарчы метр),  Ысык-Көл облусуна (141,0 чарчы метр), Чүй облусуна (133,5 чарчы метр) жана  Талас облусуна (132,3 чарчы метр) туура келди.

Жеке турак үйлөрдүн жалпы аянтынын бир чарчы метрин куруунун орточо анык наркы 2025-ж. (эсептөөлөр боюнча) 27,2 миң сомду түзсө, 2024-ж. 23,8 миң сомду, 2021-ж. 16,1 миң сомду түзгөн. 

Талдоо жүргүзүлгөн мезгил ичинде жалпы билим берүүчү мектептерди ишке киргизүүнүн эң жогорку көрсөткүчү 2025-ж., ал эми эң төмөнкү көрсөткүч 2021-ж. белгиленген. 2025-жылы 21,5 миң окуучулук орундуу 78 жалпы билим берүүчү мектеп пайдаланууга берилген, бул 2024-ж. караганда 17,7 пайызга көп, муну менен бирге,   2021-ж. караганда 2,7 эсеге көбөйгөн. Республиканын бардык аймактарында жалпы билим берүүчү мектептер ишке киргизилди.

Акыркы беш жылдын ичинде мектепке чейинки мекемелерди ишке киргизүүнүн эң жогорку көрсөткүчү 2025-ж., ал эми эң төмөнкү көрсөткүч 2021-ж. белгиленген. 2025-ж. 6,1 миң орундуу 57 мектепке чейинки мекеме ишке киргизилген, бул 2024-ж. караганда 19,3 пайызга, 2021-ж. караганда 1,6 эсеге өскөн. Республиканын бардык региондорунда мектепке чейинки мекемелер ишке киргизилди.

Талдоо жүргүзүлгөн мезгил ичинде амбулаториялык-бейтапканалык мекемелерди ишке киргизүүнүн эң жогорку көрсөткүчү 2024-ж., ал эми эң төмөнкү көрсөткүч 2021-ж. белгиленген. 2025-жылы нөөмөтүнө 1 232 адам келүүчү 49 амбулаториялык-бейтапканалык мекеме пайдаланууга берилди, бул 2024-ж. салыштырмалуу 9,9 пайызга аз, ошол эле убакта 2021-ж. караганда 1,7 эсеге көбөйгөн. Ош ш. кошпогондо, республиканын бардык региондорунда амбулаториялык-бейтапканалык мекемелер ишке киргизилди.

2025-жылы 578 койкалуу 15 оорукана пайдаланууга берилди, бул 2024-ж. караганда 1,5 эсеге көбөйгөн, 2021-ж. салыштырмалуу 2,2 пайызга азайды. Ооруканалар Ысык-Көл жана Талас облустарын кошпогондо, республиканын бардык региондорунда пайдаланууга берилди.

2024-жылы республикада курулуш ишмердигин жүргүзүүчү 1 640 уюм иш жүргүздү. Мында уюмдардын жалпы санынын 99,0 пайызын орто жана чакан ишканалар түздү.

Өткөн жылы бардык менчик формасындагы курулуш уюмдары тарабынан өз күчү менен жүргүзүлгөн 294,5 млрд. сом суммасындагы подряддык иштер аткарылды, бул 2024-ж. караганда 23,0 пайызга, 2021-ж. салыштырмалуу 2,3 эсеге көбөйдү.

2024-жылга салыштырганда аткарылган иштердин түзүмүндөгү жаңы курулуштун, объекттерди реконструкциялоонун, кеңейтүү жана техникалык жактан кайра жабдуулардын үлүшү (3,1 пайыздык пунктка) көбөйдү, ошол эле убакта капиталдык жана күндөлүк оңдоолордун үлүшү (2,8 пайыздык пункт) төмөндөдү.

Подряддык иштердин негизги көлөмү Бишкек шаарынын (52,1 пайызы), Жалал-Абад облусунун (14,3 пайызы), Ош ш. (10,4 пайызы) жана Чүй облусунун  (8,7 пайызы) курулуш уюмдары тарабынан аткарылды.
Кыскача методологиялык түшүндүрмөлөр 
Инвестиция статистикасы башка юридикалык жана физикалык жактардан - резиденттер жана резиденттер эместерден алынган инвестицияларды же инвестиция берүүнү ишке ашырган экономиканын чарба субъектилеринин инвестициялык ишмердигин үйрөтөт.

Маалыматтардын булактары №1-Инвест, №2-Инвест, №1-ЖТК, №1-КК, №4-КК, №1-ФЧИ (микро) жана башка статистикалык отчеттуулуктун формаларынын негизинде алынган статистикалык маалыматтарды түзүүдөгү билдирүү болуп саналат.
Инвестициялык ишмердиктин объектилери  -  бул финансылык жана финансылык эмес активдердин түрүндөгү салынуучу жана алынуучу каражаттар, чарба субъектилер жана башка субъектилердин жыйындысы. 

Инвестициялар - ишкерчиликтин объектисиндеги жана экономикалык ишмердүүлүктүн башка түрүндөгү капиталдын узак мөөнөттүк салымдары түрүндө ишке ашырылуучу материалдык, финансылык ж.б. чыгымдардын жыйындысы. Аларга максаттуу салымдар, пайлар, акциялар, жана башка баалуу кагаздар, технологиялар, машиналар, жабдуулар, лицензиялар, кредиттер, башка мүлк же мүлктүк укуктар, ошондой эле интеллектуалдык менчикке укугун өткөрүү кирет.

Экономикалык активдерге менчик укугу жайыла турган жана аны ээлөөдө же аны пайдаланууда, кандайдыр бир мезгилдин ичинде экономикалык пайда алса боло турган экономикалык объекттер кирет. Кээ бир активдер (баалуулуктар) наркты сактоо каражаты катары колдонулат.

Экономикалык активдердин түрүнө карата инвестицияны финансылык эмес активге жана финансылык инвестицияларга бөлүшөт.
Негизги фонддорду ишке киргизүү курулуп бүткөн курулуш менен жана ишке киргизилген имараттар жана курулмалардын наркы чагылдырат, ишке киргизилген машиналардын, транспорт каражаттардын, жабдуулардын наркы; аспап, инвентарларынын жана башка буюмдар наркы, негизги фондго кире турган; кура баштоо жана көп жылдык өсүмдүктүрдү өстүрүү наркы, бургулап бүткөн жана ишке киргизилген муңай жана газды пайдаланууга берилген скважиналар наркы, ошондой эле пайдаланууга бериле турган чалгындалган скважиналар наркы. Негизги фонддорду, кубаттуулуктарды, объекттерди ишке киргизүүнү статистикалык отчетко киргизүү үчүн негиз болуп «Объектти пайдаланууга кабыл алуу жөнүндө актысы» саналат, алар Кыргыз Республикасынын Өкмөтүнүн 2020-жылдын 17-январындагы №12 токтому менен бекитилген “Кыргыз Республикасында кыймылсыз мүлк объекттерин долбоорлоого, курууга жана башка өзгөртүүлөргө документтерди берүүнүн жана  курулушу бүткөн, ишке киргизилген объекттерге туура келишин баалоонун тартиби жөнүндө жобосуна” ылайык техникалык жана санитардык ченемдерге объект толугу менен туура келген учурда таризделет.

Финансылык эмес активге инвестициялар төмөнкү элементтерди камтыйт: негизги капиталдын инвестицияларын, капиталдык оңдоонун чыгымдарын, материалдык эмес активдердин инвестицияларын, өндүрүштүк эмес материалдык активдеги инвестицияларын, материалдык жүгүртүү каражаттарынын запастарын толуктоочу инвестицияларын.
Негизги капиталга инвестиция негизги фондду түзүүгө жана кайта өндүүрүгө, алууга багытталган чыгымдардын жыйындысын көрсөтөт.

Өндүрүштүк түзүмүнө жана негизги фонддордун спецификасына ылайык, негизги капиталдагы инвестициялар чыгым катары курулуш жана монтаждык иштерди аткарууда аныкталышы мүмкүн, долбоордук-издөөчүлүк иштер, жабдууларды алуу, курулуштун сметаларына киргизилген жана киргизилбеген, монтажды талап кылуучу жана талап кылбоочу, өндүрүштүк аспап жана чарбалык инвентар, жумушчу жана өндүрүмдүү мал, ошондой эле көп жылдык мөмө-жемиш өсүмдүктөрүн отургузуу жана өстүүрү боюнча, токой тилкелери жана башка чыгымдар.

Негизги каражаттардын капиталдык оңдоого кеткен чыгымдары машиналарды, жабдууларды, транспорт каражаттарын, имараттар менен курулмаларды капиталдык оңдоо болуп бөлүнүшөт.
Машина, жабдуу, транспорттук каражаттардын капиталдык оңдоосу болуп оңдоонун мындай түрү эсептелинет агрегатты толук ажыратуу, бардык жешилген деталдарды жана түйүндөрдү кайра калыбына келтирүү же алмаштыруу, базалык деталдарды жана түйүндөрдү оңдоо, чогултуу, агрегатты сыноо жана башкаруу.
Имараттардын жана курулмалардын капиталдык оңдоосу болуп оңдоонун мындай түрү эсептелинет жешилген конструкция жана деталдарды которуп чыгаруу же аларды бышык жана үнөмдүүгү алмаштыруу, оңдолуп жаткан объекттин эксплутациялык мүмкүнчүлүктөрүн жакшыртуу, негизги конструкцияларды толук алмаштыруудан башка (дубалдар, фундаменттер, кабаттын ортосундагы жабуулар).

Материалдык эмес активдерге инвестициялар - компьютердик жана программалык камсыздоону, өз күчү менен иштеп чыккандай эле жана башка жактан сатып алууга; адабий жана көркөм чыгармалардын оригиналын, автордук укуктарды (патенттерди, лицензияларды, товардык белгилерди, соода маркаларын); жер үлүштөрүн, табигый пайдалануу объектилерин, уюштурулган чыгымдарын пайдалануу укугун; техникалык жана материалдык жардамга, консультативдик тейлөөлөрдү сатып алууга кеткен чыгымдар.
Өндүрүштүк  эмес материалдык активдерге инвестициялар - жаратылыштан келип чыккан активдерди, аныктоого жана өткөрүп берүүгө мүмкүн болгон ээ болуу укугун (жер бети, жер ичи, көлмөлөр, токойлор жана башка табигый пайдалануу объектилери) сатып алууга кеткен чыгымдар


Жер үлүштөрүн жана табигый пайдалануу объекттерин сатып алууга кеткен чыгымдар төлөөгө ылайык же эсепке төлөөгө кабыл алынган, жер ресурстары жана жерге жайгаштыруу боюнча мамлекеттик органдар тарабынан берилген документтердин негизинде көрсөтүлөт.
Материалдык жүгүртүү каражаттардын запастарынын өсүүсүнө кеткен инвестициялар - бул, жүгүртүү каражаттарды сатып алууга кеткен чыгымдар менен алардын чыгашасына кеткен чыгымдардын ортосундагы айырма.

Чет өлкөлүк инвестициялар - пайда алуу үчүн Кыргыз Республикасынын аймагында чет өлкөлүк инвесторлор тарабынан ишмердиктин объектилерине капиталды салым катары киргизүү. Капитал, биргелешкен ишканалардын уставдык (топтоо) капиталына акча каражаттары, пай, акциялар ж.б. баалуу кагаздар түрүндө киргизүү, юридикалык жактарга жана жеке адамдарга насыя берүү, ошондой эле банк салымдарын жана кыймылсыз мүлктү сатып алуу түрүндө киргизилсе болот.

Тике чет өлкөлүк инвестициялар чет өлкөлүк инвестордун финансылык жана финансылык эмес салымдарын чагылдырат, эгер анын биргелешкен капиталдагы үлүшү 10 пайыздан кем эмес болушун түзсө.

Тике чет өлкөлүк инвестициялар – инвестициялык ишмердиктин эл аралык категориясы чарбалык бирдиктин умтулуусун чагылдырган, бир өлкөдөгү  резидент башка өлкөдө жайгашкан ишкананын ишмердигине катышуусу.

Тике чет өлкөлүк инвестициялар салымдын багыты боюнча ички экономикага резидент эместтердин тике инвестицияларына жана чет өлкөгө резиденттердин тике инвестицияларына классификацияланат.

Тике чет өлкөлүк инвестициялар төмөнкүлөрдүн турат:

акционердик (уставдык) капиталга төгүмдөр, ишканалардын чет өлкөлүк ээлеринин анык киргизүүсүнөн.

финансылык лизингден, узак мөөнөттүү ижаранын түрү, анда бир чарба жүргүзүүчү субъект башка чарба жүргүзүүчү  субъектке аныкталган акысына буюмду ижарага берүү сапатында бул мүлктү убактылуу ээ болуу жана пайдаланууга, аныкталган мөөнөткө жана аныкталган шартта өткөрүп берет.

башка капиталдардан, тике инвестиция формасында ишканалардын чет өлкөлүк ээлеринен алынган насыяларды, зайымдык каражаттарды тартуу боюнча боюнча операцияларды камтыйт, ошондой эле сатып алуучу менен жабдып туруучунун (тике инвестор менен) ортосундагы келишим боюнча тейлөөлөргө жана товарларга төлөө каражаттарынын зайымдарын берген соода насыяларды камтыйт.

кайра инвестицияланган пайдадан, пайданын бөлүгүнөн турган, тике инвесторго таандык, ишкананын ишмердигине инвестордун катышуусун кеңейтүүгө багытталган.
 
Портфелдик инвестициялар салым киргизген адамдарга ишкананын ишине кийлигишүүгө укук бербеген, ишкананын уставдык капиталында 10 процентке жетпеген, акцияларды, ошондой эле облигацияларды, векселдерди ж.б. баалуу карыз кагаздарды сатып алууну чагылдырат.
Грант, техникалык жана гуманитардык жардам - чет өлкөлөр, эл аралык уюмдар тарабынан Кыргыз Республикасынын Өкмөтүнө жергиликтүү өз алдынча башкаруу органдарына, мамлекеттик жана коммерциялык эмес уюмдарга акысыз берилген активдер, алар техника, жабдуу, медициналык каражаттар жана дары-дармектер түрүндө берилет.

Башка инвестициялар - тике жана портфелдик инвестициялар катары каралбаган активдер жана милдеттенмелерди өзүнө камтыйт.
Негизги фонддор улуттук байлыктын маанилүү бөлүгүн түзүшөт.

 
Негизги фонддорго имараттар, курулмалар, машина жана жабдуулар, транспорт каражаттары, жумушчу жана өндүрүмдүү мал жана башка негизги фонддордун түрлөрү кирет.

Негизги фондду ишке киргизүү көрсөткучүнө курулуп бүткөн курулуштун жана ишке киргизилген ишканалар, имараттар жана курулмалардын наркы, ишке киргизилген машиналардын, жабдуулар, транспорт каражаттарынын бардык түрлөрү, көп жылдык өсүмдүктөрдү  отургузуу наркы ж.б. кирет.

Бутүрүлбөгөн курулуш – курулуш башталгандан тартып аларды пайдаланууга берүүгө чейин курулуп жаткан объектилер боюнча иш жүзүндө сарпталган чыгымдар.

         Бул чыгымдар курулуштук, монтаждык жана башка иштердин аткарылышынын наркынан, бул объекттеги монтажда жайгашкан жабдуулар жана орнотулган жабдуулардын наркынан, курулуштун аймагын өздөштүрүү боюнча чыгымдар жана көрсөтүлгөн объекттеги курулуш менен байланышкан башка чыгашалардан турат.

Турак жай курулушу турак үйлөрдүн, жатаканалардын, турак эмес имараттардагы турак жайлардын, турак жай фондусунун курамына киргизүугө жаткан жана жарандардын туруктуу жашоосу үчүн арналган курулуштарын эске алат. 

Турак үйлөрдүн жалпы аянты жашоо аянтынан жана үйдүн көмөкчү (жардамчы) аянттарынан турат. 

Турак үй аянтына ашкана, уктоочу, балдар жана башка квартиранын ичиндеги турак бөлмөлөрдүн аянттары кирет.


Квартира – имараттын ичиндеги бөлүнүп турган бөлүгү башка үйлөрдүн капиталдык дубалдары менен бөлүнгөнн, өзүнчө жабдуусу бар болуу менен турак үй квартирасы үчүн керектүү (кухня, ванна, даараткана), көчөгө өзүнчө чыга турганы бар, жалпы пайдаланган коридор же тепкич аянттары.


Жалпы билим берүучү мектептер - окууну ишке ашыруу үчүн курулган мекеме, балдар менен жаштарды эстетикалык жана бардык жактан өсүүгө тарбиялоо.

Ооруканалар - госпитализацияланган оорулууларга медициналык тейлөөлөрдү ишке ашыра турган мекеме.


Амбулаториялык-бейтапканалык мекемелер - үйүндө жана бул мекемеге келген калкка дарылоо-профилактикалык жардам көрсөтүүчү мекеме.

 
Өз күчү менен аткарылган курулуш уюмдарынын подряддык иштеринин көлөмү - подряддык иштердин наркы чагылдырылат, ага курулуш-монтаждоо иштери (жаңы курулуш, реконструкция, кеңейтүү жана техникалык кайра жабдуу), капиталдык жана кезектеги оңдоо боюнча иштер жана башка подряддык иштер (иштетип, жөнгө салуу, маданий-техникалык, бургулап жардыруу, ачуу ж.б.) кирет.

Долбоорлоо-изилдөө жумуштары - инженердик изилдөө жүргүзүү боюнча иштер (ээлеген орду жана анын максатка ылайыктуулугун негиздөөгө уруксат берилген курулуш райондорун изилдөө), курулуштун технико-экономикалык негиздемесин иштеп чыгуу, долбоорду даярдоо, жумуш документациясы, объекттердин, имараттар жана курулмалардын курулушун ишке ашыруу үчүн сметалык документацияларды түзүү 

Курулушта кызматкерлердин орто тизмелик санына жараша ишканалардын типтери боюнча чарба жүргүзүүчү  субъектилеринин классификациясы кабыл алынган:

Чакан ишканалар - 50 адамга чейин саны менен (кошо эсептегенде).

Орто ишканалар - 51ден 200 адамга чейин саны менен (кошо эсептегенде).

Ири ишканалар - 201 адамдан жана андан жогору саны менен.
Кыргыз Республикасынын Улуттук статистика комитетинин

	“Кыргызстан” кыскача статистикалык маалымдамасы
	жылдык
	апрель

	“Кыргызстан цифраларда” жыйнагы
	жылдык
	июль

	Кыргыз Республикасынын Статистикалык Жылдыгы
	жылдык
	декабрь

	“Кыргызстандагы туризм 2022-2026” жыйнагы
	жылдык
	30-июль

	“Кыргыз Республикасындагы чакан жана орто ишкерлик  
2022-2026” жыйнагы 
	жылдык
	октябрь

	“Кыргыз Республикасындагы чет өлкөлүк инвестициялары бар ишканалардын ишмердиги 2022-2026” жыйнагы 
	жылдык
	октябрь

	
	
	

	Улуттук эсептер статистикасы
	
	

	“Кыргыз Республикасынын улуттук эсептери 2022-2026” жыйнагы 
	жылдык
	декабрь

	«Ресурстар-Пайдалануу» таблицалары (РПТ) 2025-ж. жыйнагы
	жылдык
	октябрь

	Финансы статистикасы 
	
	

	“Экономиканын реалдуу секторунун ишканаларынын 
пайдасынын калыптанышы” статистикалык бюллетени
	жылдык
кварталдык
	10 июнь 
21 июнь, 8 сентябрь, 
9 декабрь 

	“Экономиканын реалдуу секторундагы ишканалардын өз ара эсептешүүлөрүнүн абалы” статистикалык бюллетени
	жылдык
кварталдык
	10 июнь 
21 июнь, 8 сентябрь, 
9 декабрь

	“Экономиканын реалдуу секторунун ишканаларынын товардык-материалдык баалуулуктарынын запастары” статистикалык бюллетени
	жылдык
кварталдык
	10 июнь
21 июнь, 8 сентябрь, 
9 декабрь

	“Экономиканын финансылык секторунун ишканаларынын 
иш-аракеттеринин негизги көрсөткүчтөрү” статистикалык бюллетени
	жылдык
кварталдык
	20 апрель 23 май, 19 август, 
19 ноябрь

	“Кыргыз Республикасынын калкка микрокредиттерди берүү жөнүндөгү” статистикалык бюллетени
	жылдык
кварталдык
	1 апрель
23 май, 19 август, 
19 ноябрь

	“Кыргыз Республикасынын лизинг уюмдарынын ишмердигинин негизги көрсөткүчтөрү” статистикалык бюллетени 
	жылдык
	25 март

	“Кыргыз Республикасынын ишканаларынын 
финансысы 2022-2026” жыйнагы 
	жылдык
	сентябрь

	Өнөр жай статистикасы
	
	

	“Кыргыз Республикасынын өнөр жайы 2022-2026” жыйнагы
	жылдык
	октябрь

	“Отун энергетикалык теңдем” жыйнагы
	жылдык
	декабрь

	Курулуш жана инвестиция статистикасы
	
	

	“2025-жылдын инвестиция жана курулуш боюнча жылдык отчётту иштеп чыгуунун негизги жыйынтыктары” статистикалык бюллетени
	жылдык
	30-сентябрь

	“Кыргыз Республикасындагы инвестициялар 2022-2026”жыйнагы
	жылдык
	30-сентябрь

	Айыл чарба статистикасы
	
	

	“ Кыргыз Республикасынын аймагында  мал чарба продуктуларынын негизги түрлөрүн өндүрүү” статистикалык бюллетени
	айлык
	отчёттук мезгилден кийинки айдын 
15-күнүнө чейин

	“Түшүмдү жыйноо, күздүк өсүмдүктөрдү себүү, 
тоңдурманы айдоо” статистикалык бюллетени
	1-июлдан жылдын аягына чейин
	отчёттук мезгилден кийинки айдын 
  15- күнүнө чейин

	“2027-жылы айыл чарба өсүмдүктөрүнүн түшүмүнүн жыйналышы жөнүндө” статистикалык бюллетень
	жылдык
	17-январь

	“Кыргыз Республикасынын областары жана районунда 
2027-жылы түшүмү үчүн айыл чарба өсүмдүктөрүнүн себүү аянттары” статистикалык бюллетени  
	жылдык
	17-июль

	“Кыргыз Республикасынын айыл чарбасы 2022-2026” жыйнагы 
	жылдык
	28-октябрь

	“Тоют өндүрүү жөнүндө отчёт” статистикалык бюллетени
	жылдык
	20-январь

	"Кыргыз Республикасынын облустары жана райондору боюнча жаздык өсүмдүктөрдү себүү жана жазгы талаа иштери" 
Статистикалык бюллетень 
	айлык
	отчеттук мезгилден кийинки 14-күнү, марттан июнга чейин

	"Кыргыз Республикасында айдоо жерлерин пайдалануу"
аналитикалык сереп, жыйнакта "Айыл чарба өсүмдүктөрүнүн айдоо аянттарынын көлөмү жөнүндө жыйынтыктоочу отчет" 
	жылдык
	17 июль

	Керектөө рыногунун жана кызмат көрсөтүүлөрдүн статистикасы
	

	“Сооданын жана кызмат көрсөтүүлөрдүн негизги көрсөткүчтөрү” статистикалык бюллетени 
	айлык
	отчёттук мезгилден кийинки айдын 
20-санына чейин

	“Кыргыз Республикасындагы базарлардын жана соода борборлорунун ишмердүүлүгүнүн негизги көрсөткүчтөрү” статистикалык бюллетени
	кварталдык
	отчёттук мезгилден кийинки айдын 
35-санына чейин

	“Кыргыз Республикасынын керектөө рыногу 2022-2026” жыйнагы
	жылдык
	30-сентябрь

	“Кыргыз Республикасындагы маалыматтык-коммуникациялык технологиялар 2022-2026” жыйнагы
	жылдык
	30-октябрь

	Баалардын статистикасы
	
	

	“Кыргыз Республикасы боюнча товарларга жана кызмат көрсөтүүлөргө керектөө бааларынын индекси” статистикалык бюллетени  
	айлык
	отчёттук мезгилден 
кийинки айдын 
12-санына чейин

	“Кыргыз Республикасындагы баалар” жыйнагы
	жылдык
жарым жылдык
	март, отчёттук мезгилден кийинки 
45-санына чейин

	Эмгек жана иш менен камсыз кылуу статистикасы
	
	

	“Жумуштуулук жана жумушсуздук” 2026-жылы үй чарбанын бюджеттеринин жана жумушчу күчүнүн интеграцияланган изилдөөсүнүн жыйынтыгы
	жылдык
	25-октябрь

	“2026-жылдагы кызматкерлердин саны жана эмгек акысы туралуу жылдык отчеттордун жыйынтыгы” статистикалык бюллетени
	жылдык
	20-сентябрь

	Үй чарбаларын тандап изилдөө статистикасы
	
	

	Кыргыз Республикасынын азык-түлүк коопсуздук жана кедейчилик боюнча маалыматтык бюллетени
	кварталдык
	отчёттук мезгилден кийинки 55-санына чейин

	“Кыргыз Республикасынын калкынын жашоо 
деңгээли 2022-2026” жыйнагы 
	жылдык
	29-ноябрь

	Тышкы жана өз ара соода
	
	

	“Кыргыз Республикасындагы товарлардын тышкы жана өз ара соодасы” статистикалык бюллетени
	айлык
	отчёттук мезгилден кийинки айдын 
45-санына чейин

	“Кыргыз Республикасындагы товарлардын ЕАЭБнын мүчө-мамлекеттери менен  өз ара соодасы” статистикалык бюллетени
	айлык
	отчёттук мезгилден кийинки айдын 
45-санына чейин

	“Кыргыз Республикасынын тышкы жана өз ара соодасы - 2022-2026” жыйнагы 
	жылдык
	30-сентябрь

	Демографиялык статистика
	
	

	“Кыргыз Республикасынын демографиялык жылдыгы 
2022-2026” жыйнагы 
	жылдык
	сентябрь

	Социалдык статистика
	
	

	“Кыргыз Республикасынын аялдары жана эркектери 
2022-2026” жыйнагы 
	жылдык
	ноябрь

	“Кыргыз Республикасындагы калктын саламаттыгы жана саламаттыкты сактоо 2022-2026”
	5 жылда 
1 жолу
	Октябрь

	Айлана-чөйрө статистикасы
	
	

	“Кыргыз Республикасындагы айлана-чөйрө 2022-2026” жыйнагы
	жылдык
	31-октябрь

